**În brațele tale**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Niciodată n-am să uit

Durerea ce acum înfrunt-

Talaz năvalnic m-a lovit

În patimi și amoruri,

În lungi chinuri și doruri,

Talaz nestăvilit.

Mereu pustiu, însingurat,

Ca o insulă umbrită de un vânt întunecat,

Un avânt al întristării,

Un suspin în largul mării.

Acostează-mă la țărm,

purtător al nemuririi

Și fă-mi ancoră un suflet,

vestitor al fericirii-

Căci nu există zări umbrite

De dureri ce-s infinite;

Din legendele străvechi un soare

Mai mereu răsare-n mare;

El trezește încetișor

Briza inimilor ce nu mor.

Oh- dar oare tu să fi acea

Călăuză ce o simt ca stea?

În brațele tale eu m-arunc,

Ridic ancora,

Și trecutul îl înfrâng.